പൂഴിത്തോട്ടില് പഞ്ചായത്ത് സിപിഎം വാര്ഡ് അംഗത്തിനെതിരേ കോണ്ഗ്രസ് പെരുവണ്ണാമൂഴി: ചക്കിട്ടപാറ പഞ്ചായത്ത് വാര്ഡ് നാലിലെ പൂഴിത്തോട് അംഗം സിപിഎമ്മിലെ സി.കെ. ശശിയുടെ ഏകപക്ഷീയ നിലപാടുകള്ക്കെതിരെ ശക്തമായ പ്രതിഷേധവുമായി വാര്ഡ് കോണ്ഗ്രസ് കമ്മിറ്റി രംഗത്ത്. എല്ലാ പ്രവര്ത്തനങ്ങളില് നിന്നും കോണ്ഗ്രസിനെ തഴയുകയാണെന്നാണു പരാതിയുയര്ന്നിരിക്കുന്നത്. ഇന്നലെ പൂഴിത്തോട്ടില് ചേര്ന്ന വാര്ഡ് കോണ്ഗ്രസ് പ്രവര്ത്തക കണ്വന്ഷനില് വാര്ഡ് അംഗത്തിനെതിരെ പരാതി പ്രവാഹമായിരുന്നു. കോണ്ഗ്രസ് പ്രതിനിധികള് ഒരാള്പോലും അയല്ക്കൂട്ടങ്ങളില് ഇല്ല. തൊഴിലുറപ്പ് തൊഴിലാളികള് പണിക്കിറങ്ങുന്നതിന് മുന്പ് രാവിലെ പഞ്ചായത്തംഗം വിളിച്ചു കൂട്ടുന്ന സ്ഥലത്ത് കൂട്ടത്തോടെ എത്തി പഞ്ചായത്തഗത്തിന്റെ നിര്ദ്ദേശപ്രകാരം മാത്രമെ പണിക്കിറങ്ങാവൂയെന്ന നിബന്ധനയും അംഗീകരിക്കാന് കഴിയാത്തതാണ്. ഇതിനെതിരെ പ്രതികരിക്കുവാനും കണ്വന്ഷനില് തീരുമാനമെടുത്തു. പഞ്ചായത്തു പ്രസിഡന്റിനു പരാതിയും നല്കും. കോണ്ഗ്രസ് വാര്ഡ് പ്രസിഡന്റ് അഗസ്റ്റിന് അമ്ബാട്ട് അധ്യക്ഷത വഹിച്ചു. പേരാമ്ബ്ര ബ്ലോക്ക് കോണ്ഗ്രസ് കമ്മിറ്റി വൈസ് പ്രസിഡന്റ് കെ.എ, ജോസുകുട്ടി ഉദ്ഘാടനം ചെയ്തു. മൂന്നാം വാര്ഡ് അംഗം ലൈസ ജോര്ജ്, മണ്ഡലം യൂത്ത് കോണ്സ് പ്രസിഡന്റ് റിച്ചാര്ഡ് ജോണ്, ബൂത്ത് കമ്മിറ്റി പ്രസിഡന്റ് ബോബന് വെട്ടിക്കല്, ബേബി കുബ്ലാനിയ്ക്കല് എന്നിവര് പ്രസംഗിച്ചു.